CELEX: 32011D0882
Language: el
Date: 2011-12-21 00:00:00
Title: 2011/882/ΕΕ: Εκτελεστική απόφαση της Επιτροπής, της 21ης Δεκεμβρίου 2011 , για την έγκριση της διάθεσης στην αγορά μιας νέας βάσης τσίχλας ως νέου συστατικού τροφίμων δυνάμει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 9680]

23.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 343/121
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Δεκεμβρίου 2011
   για την έγκριση της διάθεσης στην αγορά μιας νέας βάσης τσίχλας ως νέου συστατικού τροφίμων δυνάμει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2011) 9680]
   (Το κείμενο στην αγγλική γλώσσα είναι το μόνο αυθεντικό)
   (2011/882/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 10 Οκτωβρίου 2007 η εταιρεία Revolymer Ltd. υπέβαλε αίτημα στις αρμόδιες αρχές των Κάτω Χωρών για να διαθέσει μια νέα βάση τσίχλας στην αγορά ως νέο συστατικό τροφίμων.
            
         
               (2)
            
            
               Στις 23 Απριλίου 2009 η αρχή που είναι αρμόδια για την αξιολόγηση των τροφίμων στις Κάτω Χώρες εξέδωσε την αρχική της έκθεση αξιολόγησης. Στην εν λόγω έκθεση κατέληξε στο συμπέρασμα ότι η νέα βάση τσίχλας μπορεί να χρησιμοποιηθεί με ασφάλεια ως συστατικό τροφίμων.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 30 Απριλίου 2009.
            
         
               (4)
            
            
               Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με την εν λόγω διάταξη.
            
         
               (5)
            
            
               Συνεπώς, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων στις 2 Ιουλίου 2010.
            
         
               (6)
            
            
               Στις 25 Μαρτίου 2011 η Αρχή, στην «επιστημονική γνώμη για την ασφάλεια μιας νέας βάσης τσίχλας (REV-7) ως νέου συστατικού τροφίμων» (2) κατέληξε στο συμπέρασμα ότι η νέα βάση τσίχλας είναι ασφαλής υπό τις προτεινόμενες συνθήκες χρήσης και τα προτεινόμενα επίπεδα πρόσληψης.
            
         
               (7)
            
            
               Η νέα βάση τσίχλας συμμορφώνεται με τα κριτήρια του άρθρου 3 παράγραφος 1 του κανονισμού (ΕΚ) αριθ. 258/97.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η νέα βάση τσίχλας όπως ορίζεται στο παράρτημα μπορεί να διατεθεί στην αγορά της Ένωσης ως νέο συστατικό τροφίμων για χρήση στις τσίχλες σε ποσοστό έως 8 % κατ’ ανώτατο όριο.
   Άρθρο 2
   Η νέα βάση τσίχλας που εγκρίνεται με την παρούσα απόφαση αναγράφεται στην επισήμανση του τροφίμου που την περιέχει με την ονομασία «βάση τσίχλας (εστέρες κατεργασμένου με μηλεϊνικό ανυδρίτη ομοπολυμερούς 2-μεθυλο-1,3-βουταδιενίου με μονομεθυλαιθέρα της πολυαιθυλενογλυκόλης)».
   Άρθρο 3
   Η παρούσα απόφαση απευθύνεται στην Revolymer Ltd., 1, NewTech Square, Deeside Industrial Park, Deeside, Flintshire, CH5 2NT, Ηνωμένο Βασίλειο.
   
      Βρυξέλλες, 21 Δεκεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  EFSA Journal 2011· 9(4):2127.
   
      ΠΑΡΑΡΤΗΜΑ
      
         Προδιαγραφές της νέας βάσης τσίχλας
      
      
         Περιγραφή
      
      Το νέο συστατικό τροφίμων είναι ένα συνθετικό πολυμερές (αριθμός ευρεσιτεχνίας WO2006016179). Έχει χρώμα λευκό έως υπόλευκο.
      Αποτελείται από εμβολιασμένο συμπολυμερές διακλαδισμένων πολυμερών της μεθοξυπολυαιθυλενογλυκόλης (MPEG) με εμβολιασμένο συμπολυμερές πολυϊσοπρενίιου- μηλεϊνικού ανυδρίτη (PIP-g-MA), και από MPEG που δεν έχει αντιδράσει (λιγότερο από 35 % κατά βάρος).
      
         Μοριακή δομή του εμβολιασμένου συμπολυμερούς MPEG με PIP-g-MA
      
      
         
      
         
      
                  Χαρακτηριστικά της μεθοξυπολυαιθυλενογλυκόλης
               
            
                  Υγρασία
               
               
                  λιγότερο από 5 %
               
            
                  Τέφρα
               
               
                  λιγότερο από 5 mg/kg
               
            
                  Υπολειμματικός ανυδρίτης
               
               
                  λιγότερο από 15 μmol/g
               
            
                  Δείκτης πολυδιασποράς
               
               
                  λιγότερο από 1,4
               
            
                  Ισοπρένιο
               
               
                  λιγότερο από 0,05 mg/kg
               
            
                  Αιθυλενοξείδιο
               
               
                  λιγότερο από 0,2 mg/kg
               
            
                  Ελεύθερος μηλεϊνικός ανυδρίτης
               
               
                  λιγότερο από 0,1 %
               
            
                  Ολικά ολιγομερή (λιγότερο από 1 000 Dalton)
               
               
                  κατ’ ανώτατο όριο 50 mg/kg
               
            
         
      
                  Προσμείξεις από πρώτες ύλες
               
            
                  Αιθυλενογλυκόλη
               
               
                  λιγότερο από 200 mg/kg
               
            
                  Διαιθυλενογλυκόλη
               
               
                  λιγότερο από 30 mg/kg
               
            
                  Μεθυλαιθέρας της αιθυλενογλυκόλης
               
               
                  λιγότερο από 3 mg/kg
               
            
                  Μεθυλαιθέρας της διαιθυλενογλυκόλης
               
               
                  λιγότερο από 4 mg/kg
               
            
                  Μεθυλαιθέρας της τριαιθυλενογλυκόλης
               
               
                  λιγότερο από 7 mg/kg
               
            
                  1,4-διοξάνιο
               
               
                  λιγότερο από 2 mg/kg
               
            
                  Φορμαλδεΰδη
               
               
                  λιγότερο από 10 mg/kg